KOMISIJOS REGLAMENTAS (EB) Nr. 1165/2004
2004 m. birželio 24 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Saugomų kilmės vietos nuorodų ir saugomų geografinių nuorodų registro priedą (Anchois de Collioure, Melon du Quercy ir Salame d’oca di Mortara)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 ir 4 dalis,
kadangi:
(1)
Pagal Reglamento (EEB) Nr. 2081/92 5 straipsnį Prancūzija pateikė Komisijai dvi paraiškas dėl pavadinimų „Anchois de Collioure“ ir „Melon du Quercy“ registravimo kaip geografinių nuorodų. Italija pateikė Komisijai vieną paraišką dėl pavadinimo „Salame d’oca di Mortara“ registravimo kaip geografinės nuorodos.
(2)
Pagal minėto reglamento 6 straipsnio 1 dalį buvo nustatyta, kad šios paraiškos atitinka minėtą reglamentą, visų pirma dėl to, kad jose pateikta visa minėto reglamento 4 straipsnyje numatyta informacija.
(3)
Šio reglamento I priede išvardytus pavadinimus paskelbus Europos Sąjungos oficialiajame leidinyje (2), Komisijai nebuvo pateikta nė vieno užprotestuojančio pranešimo pagal Reglamento (EEB) Nr. 2081/92 7 straipsnį.
(4)
Dėl to šiuos pavadinimus galima įtraukti į Saugomų kilmės vietos nuorodų ir saugomų geografinių nuorodų registrą ir tokiu būdu juos saugoti visoje Bendrijoje kaip geografines nuorodas.
(5)
Reglamento (EB) Nr. 2400/96 (3) priedas yra papildomas šio reglamento priedu,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2400/96 priedas yra papildomas šio reglamento priede išvardytais pavadinimais, kurie yra įtraukiami į Saugomų kilmės vietos nuorodų ir saugomų geografinių nuorodų registrą, numatytą Reglamento (EEB) Nr. 2081/92 6 straipsnio 3 dalyje, kaip saugomos geografinės nuorodos (SGN).
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 24 d.